title: Provedbena uredba Komisije (EU) 2017/1005 оd 15. lipnja 2017. o utvrđivanju provedbenih tehničkih standarda koji se odnose na oblik i vrijeme priopćenja i objava o suspenziji i isključenju financijskih instrumenata u skladu s Direktivom 2014/65/EU Europskog parlamenta i Vijeća o tržištu financijskih instrumenata (Tekst značajan za EGP. )

text:
               16.6.2017

               HR

               Službeni list Europske unije

               L 153/1

         PROVEDBENA UREDBA KOMISIJE (EU) 2017/1005
   оd 15. lipnja 2017.
   o utvrđivanju provedbenih tehničkih standarda koji se odnose na oblik i vrijeme priopćenja i objava o suspenziji i isključenju financijskih instrumenata u skladu s Direktivom 2014/65/EU Europskog parlamenta i Vijeća o tržištu financijskih instrumenata
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2014/65/EU Europskog parlamenta i Vijeća od 15. svibnja 2014. o tržištu financijskih instrumenata i izmjeni Direktive 2002/92/EZ i Direktive 2011/61/EU (1), a posebno njezin članak 32. stavak 3. i članak 52. stavak 3.,
   budući da:

               (1)

               Direktivom 2014/65/EU utvrđuje se sustav za pravovremeno i učinkovito objavljivanje i priopćavanje suspenzija trgovanja financijskih instrumentima, ukidanja tih suspenzija i isključenja financijskih instrumenata iz trgovanja.

               (2)

               Objavom navedenih informacija na web-mjestima od strane operatera mjesta trgovanja i nadležnih tijela osigurava se jednostavan pristup informacijama bez nametanja znatnih dodatnih troškova. Stoga bi objava na web-mjestu trebala biti glavno sredstvo za objavu i istodobno širenje informacija u Uniji. Kako bi se informacije svima istodobno stavile na raspolaganje, objava putem drugih sredstava trebala bi biti moguća samo istodobno s objavom na web-mjestu ili nakon nje.

               (3)

               Budući da je za funkcioniranje razmjene informacija i suradnje utvrđenih Direktivom 2014/65/EU potrebno brzo i točno priopćavanje, potrebno je predvidjeti jedinstveni oblik i vrijeme priopćenja i objava kako bi se omogućilo jednostavno i učinkovito priopćavanje i objavljivanje svih relevantnih informacija. Upotreba tih oblika i vremena ne bi trebala dovesti u pitanje upotrebu drugih oblika ili vremena u izvanrednim i nepredvidivim okolnostima u kojima oblici i vrijeme utvrđeni ovom Uredbom ne bi bili primjereni s obzirom na velik opseg i hitnost priopćavanja koji su posljedica, primjerice, zatvaranja čitavog tržišta.

               (4)

               Radi dosljednosti i kako bi se osiguralo nesmetano funkcioniranje financijskih tržišta, potrebno je da se odredbe ove Uredbe i odredbe Direktive 2014/65/EU primjenjuju od istog datuma.

               (5)

               Ova Uredba temelji se na nacrtu provedbenih tehničkih standarda koje je Europsko nadzorno tijelo za vrijednosne papire i tržišta kapitala (ESMA) dostavilo Komisiji.

               (6)

               ESMA je provela otvorena javna savjetovanja o nacrtu provedbenih tehničkih standarda na kojem se temelji ova Uredba i zatražila mišljenje Interesne skupine za vrijednosne papire i tržišta kapitala osnovane u skladu s člankom 37. Uredbe (EU) br. 1095/2010 Europskog parlamenta i Vijeća (2),

         DONIJELA JE OVU UREDBU:
   Članak 1.
   Područje primjene
   Ovom se Uredbom utvrđuju oblik i vrijeme sljedećih priopćenja i objava:

               (a)

               objava od strane tržišnog operatera koji upravlja uređenim tržištem ili investicijskog društva ili tržišnog operatera koji upravljaju MTP-om ili OTP-om u pogledu njihove odluke o suspenziji ili isključenju iz trgovanja financijskog instrumenta i, ovisno o slučaju, povezanih izvedenica ili o ukidanju suspenzije;

               (b)

               priopćenje odluka iz točke (a) relevantnom nadležnom tijelu;

               (c)

               objava od strane nadležnog tijela u pogledu njegove odluke o suspenziji ili isključenju iz trgovanja financijskog instrumenta i, ovisno o slučaju, povezanih izvedenica ili o ukidanju suspenzije;

               (d)

               priopćenje od strane nadležnog tijela ESMA-i i drugim nadležnim tijelima u pogledu odluke o suspenziji ili isključenju iz trgovanja financijskog instrumenta i, ovisno o slučaju, povezanih izvedenica ili o ukidanju suspenzije;

               (e)

               priopćenje od strane obaviještenog nadležnog tijela ESMA-i i drugim nadležnim tijelima u pogledu njegove odluke o tome hoće li slijediti odluku iz točke (d).

         Članak 2.
   Definicija pojma „operater mjesta trgovanja”
   Za potrebe ove Uredbe „operater mjesta trgovanja” znači bilo koje od sljedećeg:

               (a)

               tržišni operater koji upravlja uređenim tržištem, MTP-om ili OTP-om;

               (b)

               investicijsko društvo koje upravlja MTP-om ili OTP-om.

         Članak 3.
   Oblik objava i priopćenja od strane operatera mjesta trgovanja
   1.   Operateri mjesta trgovanja objavljuju odluke iz članka 1. točke (a) na svojim web-mjestima u obliku utvrđenom u tablici 2. Priloga.
   2.   Operateri mjesta trgovanja priopćuju odluke iz članka 1. točke (a) relevantnom nadležnom tijelu u standardnom strojno čitljivom formatu koje je odobrilo to nadležno tijelo i u obliku iz tablice 2. Priloga.
   Članak 4.
   Vrijeme objava i priopćenja od strane operatera mjesta trgovanja
   1.   Operateri mjesta trgovanja odmah objavljuju odluke iz članka 1. točke (a).
   2.   Operateri mjesta trgovanja ne smiju objavljivati odluke iz članka 1. točke (a) putem drugih sredstava prije njihove objave u skladu s člankom 3. stavkom 1.
   3.   Operateri mjesta trgovanja odluke iz članka 1. točke (a) priopćuju relevantnom nadležnom tijelu istodobno s njihovom objavom ili neposredno nakon te objave.
   Članak 5.
   Oblik objava i priopćenja od strane nadležnih tijela
   1.   Nadležna tijela objavljuju odluku iz članka 1. točke (c) na web-mjestu u obliku utvrđenom u tablici 3. Priloga.
   2.   Nadležna tijela priopćuju odluke iz članka 1. točaka (d) i (e) u standardnom strojno čitljivom formatu i u obliku utvrđenom u tablicama 3. odnosno 4. Priloga.
   Članak 6.
   Vrijeme objava i priopćenja od strane nadležnih tijela
   1.   Nadležna tijela odmah objavljuju odluku iz članka 1. točke (c).
   2.   Nadležna tijela odluku iz članka 1. točke (d) priopćuju istodobno s njezinom objavom ili neposredno nakon te objave.
   3.   Po primitku priopćenja iz članka 1. točke (d) obaviješteno nadležno tijelo bez nepotrebne odgode priopćuje odluku iz članka 1. točke (e).
   Članak 7.
   Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 3. siječnja 2018.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 15. lipnja 2017.

            Za Komisiju

            Predsjednik

         Jean-Claude JUNCKER

      (1)  SL L 173, 12.6.2014., str. 349.

      (2)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 716/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.)

      PRILOG

         Tablica 1.

         Tablica oznaka za sve tablice

                  OZNAKA

                  VRSTA PODATKA

                  DEFINICIJA

                  {ALPHANUM-n}

                  Do n alfanumeričkih znakova

                  Rubrika za slobodan unos teksta.

                  {COUNTRYCODE_2}

                  2 alfanumerička znaka

                  Dvoslovna oznaka države u skladu s normom ISO 3166-1 (alpha-2 kod države)

                  {DATE_TIME_FORMAT}

                  Format datuma i vremena u skladu s normom ISO 8601

                  Datum i vrijeme u sljedećem formatu:

                              —

                              GGGG-MM-DDThh:mm:ss.Z.

                              —

                              „GGGG” je godina;

                              —

                              „MM” je mjesec;

                              —

                              „DD” je dan;

                              —

                              „T” – znači da se upotrebljava slovo „T”

                              —

                              „hh” je sat;

                              —

                              „mm” je minuta;

                              —

                              „ss” je sekunda;

                              —

                              Z je UTC vrijeme.

                        Datumi i vremena navode se u UTC formatu.

                  {ISIN}

                  12 alfanumeričkih znakova

                  Oznaka ISIN u skladu s normom ISO 6166

                  {LEI}

                  20 alfanumeričkih znakova

                  Identifikator pravne osobe u skladu s normom ISO 17442.

                  {MIC}

                  4 alfanumerička znaka

                  Identifikacijska oznaka tržišta u skladu s normom ISO 10383

         Tablica 2.

         Oblik objave i priopćenja relevantnom nadležnom tijelu od strane operatera mjesta trgovanja u pogledu njegove odluke o suspenziji ili isključenju iz trgovanja financijskog instrumenta i povezanih izvedenica i odluke o ukidanju suspenzije financijskog instrumenta i povezanih izvedenica

                  RUBRIKA

                  PODACI O KOJIMA SE IZVJEŠĆUJE

                  OBLIK IZVJEŠĆIVANJA

                  Datum i vrijeme objave/priopćenja

                  U rubriku se unosi datum i vrijeme objave/priopćenja.

                  {DATE_TIME_FORMAT}

                  Vrsta mjere

                  U rubriku se unosi vrsta mjere.

                  Suspenzija, isključenje, ukidanje suspenzije.

                  Razlozi za poduzimanje mjere

                  U rubriku se unose razlozi za poduzimanje mjere

                  {ALPHANUM-350}

                  Stupa na snagu od

                  U rubriku se unosi datum i vrijeme stupanja na snagu mjere.

                  {DATE_TIME_FORMAT}

                  Na snazi do

                  U rubriku se unosi datum i vrijeme isteka valjanosti mjere.

                  {DATE_TIME_FORMAT}

                  U tijeku

                  U rubriku se unosi „da” ako je mjera u tijeku ili „ne” ako mjera nije u tijeku.

                  „da”– mjera je u tijeku
                  „ne”– mjera nije u tijeku

                  Mjesto/a trgovanja

                  U rubriku se unosi oznaka MIC ili oznake MIC mjesta trgovanja ili njihovih segmenata na koje se mjera odnosi.

                  {MIC}
                  Ako je potrebno unijeti više oznaka MIC, te se oznake unose u rubriku odvojene zarezom.

                  Naziv izdavatelja

                  U rubriku se unosi naziv izdavatelja instrumenta na koji se mjera odnosi.

                  {ALPHANUM-350}

                  Izdavatelj

                  U rubriku se unosi oznaka LEI izdavatelja instrumenta na koji se mjera odnosi.

                  {LEI}

                  Identifikator instrumenta

                  U rubriku se unosi oznaka ISIN instrumenta.

                  {ISIN}

                  Puni naziv instrumenta

                  U rubriku se unosi naziv instrumenta.

                  {ALPHANUM-350}

                  Povezane izvedenice

                  U rubriku se unose oznake ISIN povezanih izvedenica kako su navedene u Delegiranoj uredbi Komisije (EU) 2017/569 (1).

                  {ISIN}
                  Ako je potrebno unijeti više oznaka ISIN, te se oznake unose u rubriku odvojene zarezom.

                  Ostali povezani instrumenti

                  U rubriku se unose oznake ISIN povezanih izvedenica na koje se mjera odnosi.

                  {ISIN}
                  Ako je potrebno unijeti više oznaka ISIN, te se oznake unose u rubriku odvojene zarezom.

                  Napomene

                  U rubriku se unose napomene.

                  {ALPHANUM-350}

         Tablica 3.

         Oblik objave i priopćenja od strane nadležnih tijela u pogledu odluke o suspenziji ili isključenju iz trgovanja financijskog instrumenta i povezanih izvedenica i ukidanju suspenzije financijskog instrumenta i povezanih izvedenica

                  RUBRIKA

                  PODACI O KOJIMA SE IZVJEŠĆUJE

                  OBLIK IZVJEŠĆIVANJA

                  Nadležno tijelo

                  U rubriku se unosi pokrata naziva nadležnog tijela koje objavljuje/priopćuje.

                  {ALPHANUM-10}

                  Država članica nadležnog tijela

                  U rubriku se unosi oznaka zemlje države članice nadležnog tijela koje objavljuje/priopćuje.

                  {COUNTRYCODE_2}

                  Operater mjesta trgovanja kao pokretač mjere

                  U rubriku se unosi sljedeće:

                              —

                              „da” ako je pokretač mjere operater mjesta trgovanja ili

                              —

                              „ne” ako pokretač mjere nije operater mjesta trgovanja već nadležno tijelo.

                  „da”– pokretač je mjesto trgovanja
                  „ne”– pokretač nije mjesto trgovanja

                  Datum i vrijeme objave/priopćenja

                  U rubriku se unosi datum i vrijeme objave/priopćenja.

                  {DATE_TIME_FORMAT}

                  Vrsta mjere

                  U rubriku se unosi vrsta mjere.

                  Suspenzija, isključenje, ukidanje suspenzije.

                  Razlozi za poduzimanje mjere

                  U rubriku se unose razlozi za poduzimanje mjere.

                  {ALPHANUM-350}

                  Stupa na snagu od

                  U rubriku se unosi datum i vrijeme stupanja na snagu mjere.

                  {DATE_TIME_FORMAT}

                  Na snazi do

                  U rubriku se unosi datum i vrijeme isteka valjanosti mjere.

                  {DATE_TIME_FORMAT}

                  U tijeku

                  U rubriku se unosi „da” ako je mjera u tijeku ili „ne” ako mjera nije u tijeku.

                  „da”– mjera je u tijeku
                  „ne”– mjera nije u tijeku

                  Mjesto/a trgovanja

                  U rubriku se unosi oznaka MIC ili oznake MIC mjesta trgovanja ili njihovih segmenata na koje se mjera odnosi.

                  {MIC}
                  Ako je potrebno unijeti više oznaka MIC, te se oznake unose u rubriku odvojene zarezom.

                  Naziv izdavatelja

                  U rubriku se unosi naziv izdavatelja instrumenta na koji se mjera odnosi.

                  {ALPHANUM-350}

                  Izdavatelj

                  U rubriku se unosi oznaka LEI izdavatelja instrumenta na koji se mjera odnosi.

                  {LEI}

                  Identifikator instrumenta

                  U rubriku se unosi oznaka ISIN instrumenta.

                  {ISIN}

                  Puni naziv instrumenta

                  U rubriku se unosi naziv instrumenta.

                  {ALPHANUM-350}

                  Povezane izvedenice

                  U rubriku se unose oznake ISIN povezanih izvedenica kako su navedene u Delegiranoj uredbi (EU) 2017/569 na koje se također odnosi mjera.

                  {ISIN}
                  Ako je potrebno unijeti više oznaka ISIN, te se oznake unose u rubriku odvojene zarezom.

                  Ostali povezani instrumenti

                  U rubriku se unose oznake ISIN povezanih izvedenica na koje se mjera odnosi.

                  {ISIN}
                  Ako je potrebno unijeti više oznaka ISIN, te se oznake unose u rubriku odvojene zarezom.

                  Napomene

                  U rubriku se unose napomene.

                  {ALPHANUM-350}

         Tablica 4.

         Oblik priopćenja od strane nadležnog tijela ESMA-i i drugim nadležnim tijelima u pogledu njegove odluke o tome hoće li provesti suspenziju, isključenje ili ukidanje suspenzije

                  RUBRIKA

                  PODACI O KOJIMA SE IZVJEŠĆUJE

                  OBLIK IZVJEŠĆIVANJA

                  Nadležno tijelo

                  U rubriku se unosi pokrata naziva nadležnog tijela koje je priopćilo prvotnu mjeru.

                  {ALPHANUM-10}

                  Država članica nadležnog tijela

                  U rubriku se unosi oznaka zemlje države članice nadležnog tijela koje je priopćilo prvotnu mjeru.

                  {COUNTRYCODE_2}

                  Nadležno tijelo koje pokreće tekuću mjeru

                  U rubriku se unosi pokrata naziva nadležnog tijela koje je odlučilo provesti ili ne provesti prvotnu mjeru.

                  {ALPHANUM-10}

                  Država članica nadležnog tijela koje pokreće tekuću mjeru

                  U rubriku se unosi oznaka zemlje države članice nadležnog tijela koje je odlučilo provesti ili ne provesti prvotnu mjeru.

                  {COUNTRYCODE_2}

                  Vrsta prvotne mjere

                  U rubriku se unosi vrsta prvotne mjere.

                  Suspenzija, isključenje, ukidanje suspenzije.

                  Odluka o provedbi, ako je primjenjivo

                  U rubriku se unosi sljedeće, ako je primjenjivo:

                              —

                              „da” ako se mjera provodi ili

                              —

                              „ne” ako se mjera ne provodi.

                  „da”– mjera se provodi
                  „ne”– mjera se ne provodi

                  Razlozi za odluku o neprovedbi isključenja, suspenzije ili ukidanja suspenzije, ako je primjenjivo

                  U rubriku se unose razlozi za odluku o neprovedbi isključenja, suspenzije ili ukidanja suspenzije, ako je primjenjivo.

                  {ALPHANUM-350}

                  Datum i vrijeme priopćenja

                  U rubriku se unosi datum i vrijeme objave/priopćenja tekuće mjere.

                  {DATE_TIME_FORMAT}

                  Stupa na snagu od

                  U rubriku se unosi datum i vrijeme stupanja na snagu tekuće mjere.

                  {DATE_TIME_FORMAT}

                  Na snazi do

                  U rubriku se unosi datum i vrijeme isteka valjanosti tekuće mjere.

                  {DATE_TIME_FORMAT}

                  U tijeku

                  U rubriku se unosi „da” ako je mjera u tijeku ili „ne” ako mjera nije u tijeku.

                  „da”– mjera je u tijeku
                  „ne”– mjera nije u tijeku

                  Mjesto/a trgovanja

                  U rubriku se unosi oznaka MIC ili oznake MIC mjesta trgovanja ili njihovih segmenata na koje se mjera odnosi.

                  {MIC}
                  Ako je potrebno unijeti više oznaka MIC, te se oznake unose u rubriku odvojene zarezom.

                  Naziv izdavatelja

                  U rubriku se unosi naziv izdavatelja instrumenta na koji se mjera odnosi.

                  {ALPHANUM-350}

                  Izdavatelj

                  U rubriku se unosi oznaka LEI izdavatelja instrumenta na koji se mjera odnosi.

                  {LEI}

                  Identifikator instrumenta

                  U rubriku se unosi oznaka ISIN instrumenta.

                  {ISIN}

                  Puni naziv instrumenta

                  U rubriku se unosi naziv instrumenta.

                  {ALPHANUM-350}

                  Povezane izvedenice

                  U rubriku se unose oznake ISIN povezanih izvedenica kako su navedene u Delegiranoj uredbi (EU) 2017/569 na koje se također odnosi mjera.

                  {ISIN}
                  Ako je potrebno unijeti više oznaka ISIN, te se oznake unose u rubriku odvojene zarezom.

                  Ostali povezani instrumenti

                  U rubriku se unose oznake ISIN povezanih izvedenica na koje se mjera odnosi.

                  {ISIN}
                  Ako je potrebno unijeti više oznaka ISIN, te se oznake unose u rubriku odvojene zarezom.

                  Napomene

                  U rubriku se unose napomene.

                  {ALPHANUM-350}

         (1)  Delegirana uredba Komisije (EU) 2017/569 оd 24. svibnja 2016. o dopuni Direktive 2014/65/EU Europskog parlamenta i Vijeća u pogledu regulatornih tehničkih standarda za suspenziju i isključenje financijskih instrumenata iz trgovanja (SL L 87, 31.3.2017., str. 122.).


title: Provedbena uredba Komisije (EU) br. 839/2012 od 18. rujna 2012. o odobrenju uree kao dodatka hrani za životinje za preživače  Tekst značajan za EGP

text:
               03/Sv. 066

               HR

               Službeni list Europske unije

               200

         32012R0839

               L 252/11

               SLUŽBENI LIST EUROPSKE UNIJE

               18.09.2012.

      PROVEDBENA UREDBA KOMISIJE (EU) br. 839/2012
   od 18. rujna 2012.
   o odobrenju uree kao dodatka hrani za životinje za preživače
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje za korištenje u hranidbi životinja te osnova i postupci za izdavanje takvog odobrenja. Člankom 10. te Uredbe predviđa se ponovno procjenjivanje proizvoda odobrenih u skladu s Direktivom Vijeća 82/471/EEZ od 30. lipnja 1982. o određenim proizvodima koji se upotrebljavaju u hranidbi životinja (2).

               (2)

               Direktivom 82/471/EEZ urea je bila odobrena bez vremenskog ograničenja. Taj je proizvod, u skladu s člankom 10. stavkom 1. Uredbe (EZ) br. 1831/2003, naknadno unesen u Registar Zajednice dodataka hrani za životinje kao postojeći proizvod.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., podnesen je zahtjev za ponovnu procjenu uree kao dodatka hrani za životinje za preživače i svrstavanje tog dodatka u kategoriju dodataka hrani za životinje „Nutritivni dodaci”. Tom zahtjevu su bili priloženi podaci i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu „Agencija”) zaključila je u mišljenju od 7. ožujka 2012. (3) da pod predloženim uvjetima korištenja, urea nema štetan učinak na zdravlje životinja, zdravlje ljudi ili okoliš, te da ona osigurava nebjelančevinski dušik za sintezu mikrobnih bjelančevina u buragu. Agencija ne smatra da postoji potreba za posebnim zahtjevima za praćenje nakon stavljanja na tržište. Ona je također potvrdila izvješće o analitičkoj metodi dodataka hrani za životinje u hrani za životinje, koje je dostavio Referentni laboratorij Zajednice osnovan Uredbom (EZ) br. 1831/2003.

               (5)

               Procjena uree pokazuje da su uvjeti za odobrenje predviđeni u članku 5. Uredbe (EZ) br. 1831/2003 ispunjeni. Stoga bi korištenje te tvari trebalo odobriti kako je definirano u Prilogu ovoj Uredbi.

               (6)

               Kako su uvjeti za odobrenje uree izmijenjeni i kako nema izravnih trenutačnih učinaka na sigurnost, trebalo bi dozvoliti razumno razdoblje prije izdavanja odobrenja, kako bi se zainteresiranim stranama omogućilo da se pripreme za ispunjavanje novih zahtjeva koji proizlaze iz odobrenja. Osim toga, primjereno je omogućiti prijelazno razdoblje za raspolaganje postojećim zalihama uree, kako je odobreno Direktivom 82/471/EEZ, i hranom za životinje koja sadrži ureu.

               (7)

               Za poslovne subjekte, nerazmjerno je složeno da se uzastopno iz dana u dan prilagođavaju na druge oznake hrane za životinje koja sadrži različite dodatke, koji su bili sukcesivno odobreni u skladu s postupkom utvrđenim u članku 10. stavku 2. Uredbe (EZ) br. 1831/2003 i za koje se mora udovoljavati novim pravilima označivanja. Stoga je primjereno smanjiti upravno opterećenje poslovnih subjekata, tako da se omogući vremensko razdoblje za neometanu promjenu označivanja.

               (8)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje
   Pripravak definiran u Prilogu, koji pripada kategoriji dodataka hrani za životinje „Nutritivni dodaci” i funkcionalnoj skupini „Urea i njezini derivati”, odobrava se kao dodatak hrani za životinje u hranidbi životinja, pod uvjetima utvrđenim u tom Prilogu.
   Članak 2.
   Zahtjevi u pogledu označivanja
   Hrana za životinje koja sadrži ureu, označuje se u skladu s ovom Uredbom najkasnije 19. svibnja 2013.
   Međutim, hrana za životinje koja sadrži ureu i koja je prije 19. svibnja 2013. bila označena u skladu s Direktivom 82/471/EEZ, može se i dalje stavljati na tržište dok se ne potroše zalihe.
   Članak 3.
   Prijelazne mjere
   Postojeće zalihe uree i hrane za životinje koja sadrži ureu na dan stupanja ove Uredbe na snagu, mogu se i dalje stavljati na tržište i koristiti u skladu s uvjetima iz Direktive 82/471/EEZ, dok se ne potroše.
   Članak 4.
   Stupanje na snagu
   Ova Uredba stupa na snagu 19. studenoga 2012.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 18. rujna 2012.

            Za Komisiju

            Predsjednik

         José Manuel BARROSO

      (1)  SL L 268, 18.10.2003., str. 29.

      (2)  SL L 213, 21.7.1982., str. 8.

      (3)  EFSA Journal 2012.; 10(3):2624.
   PRILOG

               Identifikacijski broj dodatka hrani za životinje

               Naziv nositelja odobrenja

               Dodatak hrani za životinje

               Sastav, kemijska formula, opis, analitička metoda

               Vrsta ili kategorija životinje

               Najviša dob

               Najmanji sadržaj

               Najveći sadržaj

               Ostale odredbe

               Trajanje odobrenja

               mg/kg potpune krmne smjese sa sadržajem vlage 12 %

                  Kategorija nutritivnih dodataka. Funkcionalna skupina: urea i njezini derivati

               3d1

               —

               urea

                              Sastav dodatka hrani za životinje:

                                       Sadržaj uree: najmanje 97 %

                                       Sadržaj dušika: 46 %

                              Karakterizacija aktivne tvari:

                           Diaminometanon, CAS br. 58069-82-2,kemijska formula: (NH2)2CO

                              Analitičke metode
                               (1)

                                       Za određivanje ukupnog dušika u dodatku hrani za životinje: titrimetrija (metoda 2.3.3 u Prilogu IV. Uredbi (EZ) br. 2003/2003)

                                       Za određivanje doprinosa biureta ukupnom dušiku u dodatku hrani za životinje: spektrofotometrija (metoda 2.5 u Prilogu IV. Uredbi (EZ) br. 2003/2003)

                                       Za određivanje uree u premiksima, krmnim smjesama i krmivima: spektrofotometrija (Prilog III.D Uredbi (EZ) br. 152/2009)

               Preživači s funkcionalnim buragom

               —

               8 800

               U uputama za korištenje dodatka hrani za životinje i hrane za životinje koji sadrži ureu, navodi se sljedeće:

                  „Ureom se smiju hraniti samo životinje koje imaju funkcionalni burag. Razinu uree u hrani treba postupno povećavati do maksimalne doze. Najveći sadržaj uree daje se samo kao dio hranidbe bogate lako probavljivim ugljikohidratima i s niskim sadržajem topljivog dušika.
                  Najviše 30 % ukupnog dušika u dnevnom obroku može dolaziti iz uree-N.”

               19. studeni 2022.

      (1)  Detalji analitičkih metoda dostupni su na sljedećoj adresi Referentnog laboratorija Zajednice: http://irmm.jrc.ec.europa.eu/EURLs/EURL_feed_additives/authorisation/evaluation_reposrts/Pages/index.aspx


title: Provedbena uredba Komisije (EU) br. 914/2014 оd 21. kolovoza 2014. o 217. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom

text:
               22.8.2014

               HR

               Službeni list Europske unije

               L 248/7

         PROVEDBENA UREDBA KOMISIJE (EU) br. 914/2014
   оd 21. kolovoza 2014.
   o 217. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al Qaidom, (1) a posebno njezin članak 7. stavak 1. točku (a), članak 7.a stavak 1. i članak 7.a stavak 5.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Vijeće sigurnosti Ujedinjenih naroda 15. kolovoza 2014. odobrilo je da se na popis osoba, skupina i subjekata na koje se treba primjenjivati zamrzavanje financijskih sredstava i gospodarskih izvora, koji je sastavio Odbor za sankcije Al Qaidi, doda šest fizičkih osoba. Nadalje, Odbor za sankcije Vijeća sigurnosti Ujedinjenih naroda 4. kolovoza odlučio je izmijeniti dva unosa na popisu.

               (3)

               Prilog I. Uredbi (EZ) br. 881/2002 trebalo bi stoga na odgovarajući način ažurirati.

               (4)

               Kako bi se osigurala učinkovitost mjera predviđenih ovom Uredbom, ova Uredba trebala bi odmah stupiti na snagu,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. kolovoza 2014.

            Za Komisiju,

            u ime predsjednika,

            voditelj službe za instrumente vanjske politike Instrumenti

      (1)  SL L 139, 29.5.2002., str. 9.

      PRILOG
      Prilog I. Uredbi (EZ) br. 881/2002 mijenja se kako slijedi:

                  (1)

                  Sljedeći se unosi dodaju pod naslov „Fizičke osobe”:

                              (a)

                                 „Abdelrahman Mouhamad Zafir al Dabidi al Jahani (također poznat kao (a) Abd Al-Rahman Muhammad Zafir Al-Dubaysi Al-Juhni, (b) Abd Al-Rahman Muhammad Zafir al-Dubaysi al-Jahni, (c) Abd Al-Rahman Muhammad Zafir al-Dubaysi al-Jahani, (d) Abd Al-Rahman Muhammad Zafir al-Dubaysi al-Juhani, (e) Abdulrhman Mohammed D. Aljahani, (f) Abu al-Wafa', (g) Abu Anas, (h) Abd al-Rahman Muhammad Zafir al-Dabisi al-Jahani, (i) Abu Wafa al-Saudi, (j) Abu al-Wafa, (k) Abd al-Rahman Muhammad Thafir al-Jahni, (l) Abd al-Rahman Muhammad al-Juhani, (m) Abdelrahman Mouhamad Zafir al Dabissi Juhan, (n) Abdelrahman Mouhamad Zafir al Dabissi Juhani, (o) Abou Wafa al Saoudi). Datum rođenja: (a) 4. prosinca 1971. (b) 1977. Mjesto rođenja: Kharj, Saudijska Arabija. Državljanstvo: saudijsko. Broj putovnice: F50859. Nacionalni identifikacijski broj: Nacionalni identifikacijski broj Saudijske Arabije 1027508157. Datum određenja iz članka 2.a stavka 4. točke (b): 15.8.2014.”

                              (b)

                                 „Hajjaj Bin Fahd al Ajmi (također poznat kao (a) Hijaj Fahid Hijaj Muhammad Sahib al-Ajmi, (b) Hicac Fehid Hicac Muhammed Sebib al-Acmi, (c) Hajjaj bin-Fahad al-Ajmi, (d) Sheikh Hajaj al-Ajami, (e) Hajaj al-Ajami, (f) Ajaj Ajami). Datum rođenja: 10. kolovoza 1987. Mjesto rođenja: Kuvajt. Državljanstvo: kuvajtsko. Datum određenja iz članka 2.a stavka 4. točke (b): 15.8.2014.”

                              (c)

                                 „Abou Mohamed al Adnani (također poznat kao (a) Yaser Khalaf Nazzal Alrawi, (b) Jaber Taha Falah, (c) Abou Khattab, (d) Abou Sadeq Alrawi, (e) Tah al Binchi, (f) Abu Mohammed al-Adnani, (g) Taha Sobhi Falaha, (h) Yasser Khalaf Hussein Nazal al-Rawi, (i) Abu Baker al-Khatab, (j) Abu Sadek al-Rawi, (k) Taha al-Banshi, (l) Abu Mohamed al-Adnani, (m) Abu-Mohammad al-Adnani al-Shami, (n) Hajj Ibrahim). Datum rođenja: Oko 1977. Mjesto rođenja: Binnish, Sirijska Arapska Republika. Državljanstvo: iračko. Druge informacije: Službeni glasnogovornik Islamske Države Iraka i Levanta (ISIL), naveden kao član Al Qaide u Iraku. Datum određenja iz članka 2.a stavka 4. točke (b): 15.8.2014.”

                              (d)

                                 „Said Arif (također poznat kao (a) Said Mohamed Arif, (b) Omar Gharib, (c) Abderahmane, (d) Abdallah al-Jazairi, (e) Slimane Chabani, (f) Souleiman). Datum rođenja: (a) 25. lipnja 1964., (b) 5. prosinca 1965. Mjesto rođenja: Oran, Alžir. Državljanstvo: alžirsko. Datum određenja iz članka 2.a stavka 4. točke (b): 15.8.2014.”

                              (e)

                                 „Abdul Mohsen Abdallah Ibrahim al Charekh (također poznat kao (a) Abdul Mohsen Abdullah Ibrahim Al-Sharikh, (b) Sanafi al Nasr). Datum rođenja: 13. srpnja 1985. Mjesto rođenja: Saqra, Saudijska Arabija. Državljanstvo: saudijsko. Datum određenja iz članka 2.a stavka 4. točke (b): 15.8.2014.”

                              (f)

                                 „Hamid Hamad Hamid al-'Ali. Datum rođenja: 17. studenoga 1960. Mjesto rođenja: (a) Kuvajt, (b) Katar. Datum određenja iz članka 2.a stavka 4. točke (b): 15.8.2014.”

                  (2)

                  Unos „Khalid Abd Al-Rahman Hamd Al-Fawaz (također poznat kao (a) Al-Fauwaz, Khaled, (b) Al-Fauwaz, Khaled A., (c) Al-Fawwaz, Khalid, (d) Al Fawwaz, Khalik; (e) Al-Fawwaz, Khaled, (f) Al Fawwaz, Khaled, (g) Khalid Abdulrahman H. Al Fawaz). Adresa: London, Ujedinjena Kraljevina. Datum rođenja: 24.8.1962. Mjesto rođenja: Kuvajt. Državljanstvo: saudijsko. Br. putovnice: 456682 (izdana 6.11.1990., istekla 13.9.1995.). Datum određenja iz članka 2.a stavka 4. točke (b): 24.4.2002.” pod naslovom „Fizičke osobe” zamjenjuje se sljedećim:
                  „Khalid Abd Al-Rahman Hamd Al-Fawaz (također poznat kao (a) Khaled Al-Fauwaz, (b) Khaled A. Al-Fauwaz, (c) Khalid Al-Fawwaz, (d) Khalik Al Fawwaz, (e) Khaled Al-Fawwaz, (f) Khaled Al Fawwaz, (g) Khalid Abdulrahman H. Al Fawaz). Adresa: Sjedinjene Američke Države. Datum rođenja: 24.8.1962. Mjesto rođenja: Kuvajt. Državljanstvo: saudijsko. Br. putovnice: 456682 (izdana 6.11.1990., istekla 13.9.1995.). Datum određenja iz članka 2.a stavka 4. točke (b): 24.4.2002.”

                  (3)

                  Unos „Mostafa Kamel Mostafa Ibrahim (također poznat kao(a) Mustafa Kamel Mustafa, (b) Adam Ramsey Eaman, (c) Kamel Mustapha Mustapha, (d) Mustapha Kamel Mustapha, (e) Abu Hamza, (f) Mostafa Kamel Mostafa, (g) Abu Hamza Al-Masri, (h) Al-Masri, Abu Hamza, (i) Al-Misri, Abu Hamza). Adresa: (a) 9 Aldbourne Road, Shepherds Bush, London W12 OLW, Ujedinjena Kraljevina; (b) 8 Adie Road, Hammersmith, London W6 OPW, Ujedinjena Kraljevina. Datum rođenja: 15.4.1958. Mjesto rođenja: Aleksandrija, Egipat. Državljanstvo: britansko. Datum određenja iz članka 2.a stavka 4. točke (b): 24.4.2002.” pod naslovom „Fizičke osobe” zamjenjuje se sljedećim:
                  „Mostafa Kamel Mostafa Ibrahim (također poznat kao(a) Mustafa Kamel Mustafa, (b) Adam Ramsey Eaman, (c) Kamel Mustapha Mustapha, (d) Mustapha Kamel Mustapha, (e) Mostafa Kamel Mostafa, (f) Abu Hamza Al-Masri, (g) Abu Hamza, (h) Abu Hamza Al-Misri). Adresa: Sjedinjene Američke Države. Datum rođenja: 15.4.1958. Mjesto rođenja: Aleksandrija, Egipat. Državljanstvo: britansko. Datum određenja iz članka 2.a stavka 4. točke (b): 24.4.2002.”


title: Provedbena uredba Komisije (EU) br. 1022/2014 оd 26. rujna 2014. o 220. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al-Qaidom

text:
               27.9.2014

               HR

               Službeni list Europske unije

               L 283/40

         PROVEDBENA UREDBA KOMISIJE (EU) br. 1022/2014
   оd 26. rujna 2014.
   o 220. izmjeni Uredbe Vijeća (EZ) br. 881/2002 o određenim posebnim mjerama ograničavanja protiv određenih osoba i subjekata povezanih s mrežom Al-Qaidom
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 881/2002 od 27. svibnja 2002. o određenim posebnim mjerama ograničavanja protiv određenih osoba i subjekata povezanih s mrežom Al-Qaidom, (1) a posebno njezin članak 7. stavak 1. točku (a) i članak 7.a stavak 5.,
   budući da:

               (1)

               U Prilogu I. Uredbi (EZ) br. 881/2002 navode se osobe, skupine i subjekti na koje se odnosi zamrzavanje financijskih sredstava i gospodarskih izvora u skladu s tom Uredbom.

               (2)

               Odbor za sankcije Vijeća sigurnosti Ujedinjenih naroda (UNSC) 9. rujna 2014. odlučio je izmijeniti jedan unos na popisu osoba, skupina i subjekata na koje se primjenjuje zamrzavanje financijskih sredstava i gospodarskih izvora. Potrebno je ukloniti jednog pojedinca s popisa jer bi on trebao biti naveden u Uredbi Vijeća (EU) br. 753/2011 (2) i potrebno je dodatno izmijeniti jedan postojeći unos kako bi se uključile dodatne informacije o identitetu u skladu s odlukom UNSC-a od 15. kolovoza 2014.

               (3)

               Prilog I. Uredbi (EZ) br. 881/2002 trebalo bi stoga na odgovarajući način ažurirati,

         DONIJELA JE OVU UREDBU:
   Članak 1.
   Prilog I. Uredbi (EZ) br. 881/2002 izmjenjuje se u skladu s Prilogom ovoj Uredbi.
   Članak 2.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 26. rujna 2014.

            Za Komisiju,

            u ime predsjednika,

            voditelj službe za instrumente vanjske politike

      (1)  SL L 139, 29.5.2002., str. 9.

      (2)  Uredba Vijeća (EU) br. 753/2011 od 1. kolovoza 2011. o mjerama ograničavanja protiv određenih pojedinaca, skupina, poduzeća i subjekata s obzirom na stanje u Afganistanu (SL L 199, 2.8.2011., str. 1.).

      PRILOG
      Prilog I. Uredbi (EZ) br. 881/2002 mijenja se kako slijedi:

                  (1)

                  Sljedeći unos pod naslovom „Fizičke osobe” briše se:
                  „Qari Rahmat (poznat kao Kari Rahmat). Datum rođenja: (a) 1981. (b) 1982. Mjesto rođenja: Shadal (varijanta Shadaal) Bazaar, okrug Achin, provincija Nangarhar, Afganistan. Adresa: (a) selo Kamkai, okrug Achin, provincija Nangarhar, Afghanistan (b) provincija Nangarhar, Afganistan. Datum uvrštenja na popis iz članka 2.a stavka 4. točke (b): 20.8.2014.”

                  (2)

                  Unos „Mokhtar Belmokhtar (poznat kao (a) Belaouar Khaled Abou El Abass, (b) Belaouer Khaled Abou El Abass, (c) Belmokhtar Khaled Abou El Abes, (d) Khaled Abou El Abass, (e) Khaled Abou El Abbes, (f) Khaled Abou El Abes, (g) Khaled Abulabbas Na Oor, (h) Mukhtar Belmukhtar, (i) Abou Abbes Khaled, (j) Belaoua, (k) Belaour). Datum rođenja: 1.6.1972. Mjesto rođenja: Ghardaia, Alžir. Državljanstvo: Alžirsko. Drugi podaci: (a) Ime oca Mohamed, ime majke Zohra Chemkha, (b) Član Vijeća organizacije Al- Qaide u islamskom Magrebu (AQIM); (c) Vođa Katibat el Moulathamoune, aktivan u 4. regiji AQIM-a (Sahel/Sahara). Datum uvrštenja na popis iz članka 2.a stavka 4. točke (b): 11.11.2003.” zamjenjuje se sljedećim:
                  „Mokhtar Belmokhtar (poznat kao (a) Belaouar Khaled Abou El Abass, (b) Belaouer Khaled Abou El Abass, (c) Belmokhtar Khaled Abou El Abes, (d) Khaled Abou El Abass, (e) Khaled Abou El Abbes, (f) Khaled Abou El Abes, (g) Khaled Abulabbas Na Oor, (h) Mukhtar Belmukhtar, (i) Abou Abbes Khaled, (j) Belaoua, (k) Belaour). Datum rođenja: 1.6.1972. Mjesto rođenja: Ghardaia, Alžir. Državljanstvo: Alžirsko. Drugi podaci: (a) Ime oca Mohamed, ime majke Zohra Chemkha, (b) Član Vijeća organizacije Al- Qaide u islamskom Magrebu (AQIM); (c) Vođa AI Mouakaoune Biddam, AI Moulathamoun i AI Mourabitoun. Datum uvrštenja na popis iz članka 2.a stavka 4. točke (b): 11.11.2003.”

                  (3)

                  Unos „Hamid Hamad Hamid al-'Ali. Datum rođenja: 17.11.1960. Mjesto rođenja: (a) Kuvajt, (b) Katar. Datum uvrštenja na popis iz članka 2.a stavka 4. točke (b): 15.8.2014.” zamjenjuje se sljedećim:
                  Unos „Hamid Hamad Hamid al-'Ali. Datum rođenja: 17.11.1960. Mjesto rođenja: (a) Kuvajt, (b) Katar. Državljanstvo: Kuvajtsko. Broj putovnice: (a) 001714467 (Kuvajtska putovnica), (b) 101505554 (Kuvajtska putovnica). Datum uvrštenja na popis iz članka 2.a stavka 4. točke (b): 15.8.2014.”